Πιλάφι με πικάντικες γαρίδες
Ένα γαριδοπίλαφο με εξωτικό άρωμα.
1 φλιτζ.τσαγιού ρύζι μακρύκοκκο παρμπόιλντ (του 10λεπτου), 2 κουτ. σούπας λάδι (και, αν θέλουμε, 1 κουτ. σούπας βούτυρο), 1 σκελίδα σκόρδου, σε φετάκια, 100 γρ. baby σπανάκι (έτοιμο, καθαρισμένο σε σακουλάκι στα ψυγεία μαναβικής των σούπερ μάρκετ), 8 μεσαίου μεγέθους γαρίδες (φρέσκες ή κατεψυγμένες, καθαρισμένες), 2 κοφτά κουτ. γλυκού κάρι (ή πάπρικα καυτερή), 1 κουτ. σούπας σάλτσα σόγιας, χυμό από 1 λεμόνι, ξύσμα από 1 ακέρωτο λεμόνι
Για να φτιάξουμε το πιλάφι με πικάντικες γαρίδες, ξεκινάμε βράζοντας το ρύζι σε μια κατσαρόλα σύμφωνα με τις οδηγίες της συσκευασίας, το σουρώνουμε και το κρατάμε στην άκρη.Ζεσταίνουμε σε γουόκ ή βαθύ τηγάνι ή φαρδιά και ρηχή κατσαρόλα το λάδι και σοτάρουμε το σκόρδο και το σπανάκι για 1 - 2 λεπτά. Προσθέτουμε τις γαρίδες, πασπαλίζουμε με το κάρι (ή την καυτερή πάπρικα), και συνεχίζουμε το σοτάρισμα για 2 - 3 λεπτά. Ρίχνουμε τη σάλτσα σόγιας, χυμό από 1 λεμόνι και το ρύζι και συνεχίζουμε το σοτάρισμα για 2 λεπτά ακόμη, ανακατεύοντας συνεχώς.Σερβίρουμε και πασπαλίζουμε το πιλάφι, αν θέλουμε, με ξύσμα από ακέρωτο λεμόνι.
Γαρίδες,Ζυμαρικά